Rėkyvos ežero tiltas

Rėkyvos ežero tiltas – pontoninis tiltas Šiauliuose, ant Rėkyvos ežero rytinio kranto, istorinės Rėkyvos dvaro sodybos pašonėje, 550 m į vakarus nuo Bačiūnų gatvės (kelio ). Tiltas nukreiptas nuo pakrantės į atvirą ežerą, saulėlydžio link. Šalia esanti dvaro sodyba iki šiol laikoma vertinga dėl išlikusių sodybos silueto bei reljefo, parko fragmentų. Artimiausias istorinis statinys stovi už 60 m nuo tilto, šalia įsikūręs nedidelis paplūdimys.

Se­na­sis me­di­nis Rė­ky­vos til­tas per 12 me­tų su­trū­ni­jo, tapo nesaugiu, buvo uždarytas, galiausiai nuar­dy­tas. Prieš tai stovėjęs tiltas buvo apie 110 m ilgio, jam sunaudota apie 60 kub. pušies medienos, medinių polių sukalimui pasitelkta plaukiojanti poliakalė iš Rygos.Naujasis tiltas sugriuvo vos pasibaigus garantijos laikotarpiui snaujienos.lt 2011-04-09 

Matydami, kad me­di­nis til­tas trum­paam­žis, savivaldybės atstovai nusprendė pakeisti statinio konstrukciją ir pasta­ty­ti po­nto­ni­nį įren­gi­nį, kad van­de­ny­je ne­trū­ny­tų medinės dalys. Til­tas stovi šalia kul­tū­ros pa­vel­do statusą turinčio ob­jek­to, to­dėl nuspręsta jo vir­šu­ti­nę da­lį pa­ga­min­ti iš me­die­nos. 

Tilto statybų pradžią palydėjo incidentas, kai užšalusiame ežere, 40 m nuo kranto, įlūžo ir nuskendo ekskavatorius, vežęs betoninius tvirtinimo inkarus.Etaplius TV. Pontoninio Rėkyvos tilto statybos prasidėjo incidentu - ežere nuskendo inkarus atvežęs ekskavatorius facebook.com 2018-03-13 Tiltą pagamino Latvijos bendrovė. Statinį laikantys pontonai lynais pritvirtinti prie ežero dugne sustatytų betoninių, kubo formos inkarų.

Nau­ja­sis ant vandens plūduriuojantis til­tas tapo šiek tiek trum­pes­nis už se­ną­jį, sie­kia apie 80 m,Į Rėkyvos ežerą – nauju tiltu skrastas.lt 2018-10-03 iš viso su galine apžvalgos aikštele ir prietilčiu – apie 92 m.Rėkyvos ežero tiltas žemėlapyje maps.lt

Pastaraisiais metais prietiltis, skirtas užėjimui nuo kranto ant tilto, dėl netobulos konstrukcijos per stiprias audras skandinamas ir sugadinamas, remontuojamas.Rėkyvos ežero tiltas bado poilsiautojų akis etaplius.lt 2022-08-11 

 Šaltiniai 

 Nuorodos 

 Naujasis Rėkyvos ežero tiltas zubriovaldos.lt

Kategorija:Šiauliai
Kategorija:Lietuvos pėsčiųjų tiltai
Kategorija:Šiaulių tiltai